# Cantó de la Costa Sorrosa

El cantó de la Costa Sorrosa és una divisió administrativa francesa, situada a la Catalunya Nord, al departament dels Pirineus Orientals, creat pel decret del 26 de febrer de 2014 i que entrà en vigor després de les eleccions municipals de 2015. És el número 3 dels cantons actuals de la Catalunya Nord.

## Composició

* Canet de Rosselló
* Salelles
* Sant Cebrià de Rosselló
* Sant Nazari de Rosselló

## Història

A les eleccions departamentals franceses de 2015 va entrar en vigor una nova redistribució cantonal, definida pel decret de 26 de febrer de 2014, en aplicació de les lleis del 17 de maig de 2013 (loi organique 2013-402 i loi 2013-403). A partir d'aquestes eleccions els consellers departamentals són escollits per escrutini majoritari binominal mixt. Des d'aquestes eleccions els electors de cada cantó escullen dos membres de sexe diferent al consell departamental, nova denominació del consell general, i que es presenten en parella de candidats. Els consellers departamentals són escollits per sis anys en escrutini binominal majoritari a dues voltes; per l'accés a la segona volta cal un 12,5% dels vots inscrits en la primera volta. A més es renoven la totalitat de consellers departamentals. El nou sistema de votació requeria una redistribució dels cantons, i el nombre es va reduir a la meitat arrodonit a la unitat senar superior si el nombre no és sencer senar, així com unes condicions de llindar mínim. Als Pirineus Orientals, el nombre de cantons va passar de 31 a 17.
El nou cantó de la Costa Sorrosa està format per comunes dels antics cantons de Canet de Rosselló (2 comunes: Canet de Rosselló i Salelles) i de La Costa Radiant (2 comunes: Sant Cebrià de Rosselló i Sant Nazari de Rosselló). Està inclòs totalment en el districte de Perpinyà. El centre administratiu es troba a Canet de Rosselló.

## Consellers generals

Al final de la primera volta de les eleccions departamentals franceses de 2015, hi havien passat dos binomis: Armande Barrere i Thierry Del Poso (UMP, 38,45%) i Xavier Baudry i Catherine Pujol (FN, 36,46%). La taxa de participació fou del 56,89% (14.639 votants sobre 25.731 inscrits) contra el 55,72% a nivell departemental i 50,17% a nivell nacional.
En la segona volta, Armande Barrère i Thierry Del Poso foren elegits amb el 56,81% dels vots emesos i amb una taxa de participació del 59,34% (7.841 vots de 15.270 votants i 25.731 inscrits).

## Referències

* ↑ Decret n. 2014 -262 de 26 de febrer de 2014 sobre la delimitació dels cantons al departament dels Pirineus Orientals.
* ↑ Llei 2013-403 del 17 de maig de 2013 relativa a l'elecció dels consellers departementals, dels consellers municipala i dels consellers comunitaris, i modificant el calendari electoral JORF 0114 de 18 de maig de 2013 p.8242
* ↑ Article 4 de la llei del 17 de maig de 2013 modificant l'article L 191 -1 del codi electoral.
* ↑ Resultats de la primera volta pel cantó de la Costa Sorrosa al web del Ministeri de l'Interior, consultat el 27 de març de 2015
* ↑ Resultats de la primera volta al departement dels Pirineus Orientals al web del Ministeri de l'Interior, consultat el 27 de març de 2015
* ↑ Resultats de la primera volta arreu de França al web del Ministeri de l'Interior, consultat el 27 de març de 2015
* ↑ De la UMP (Unió per un moviment popular). 63 anys el 2015. Té dos fills. Jubilada. Adjunta al batlle de Canet de Rosselló. Substituta: Marie-Claude Subils.
* ↑ De la UMP (Unió per un moviment popular). 50 anys el 2015. Casat, amb un fill. Advocat. President de la Comunitat de Comunes del Rosselló Sud. Batlle de Sant Cebrià de Rosselló. Substitut: François Rallo.
* ↑ Resultats de la segona volta pel cantó dels Aspres al web del Ministeri de l'Interior, consultat el 27 de març de 2015